description: Благоевградската "Хидроенергийна компания" строи соларни паркове по цял свят, но сега поглежда и към СПА бизнеса

title: Енергийни инвеститори купиха хотел "Катарино"

maintext:
1
2 Продавач на 100% от "Катарино СПА хотел" е Сибанк. Тя го придоби през 2011 г. от първоначалния инвеститор - "Балканстрой". Сега по най-груби изчисления от пазара цената едва ли надвишава 10 млн. лв.
© Катарино СПА
1
2 Освен четиризвездния хотел тримата акционери ще започнат преговори и за покупка на вилите в съседство, които от пет години са под контрола на Цветелина Бориславова.
© Мария Съботинова
48 млн. лв. приходи има за 2015 г. "Хидроенергийна компания", печалбата - 21 млн. лв.
Сделката беше потвърдена от купувача. Промяната все още не е отбелязана нито в Търговския регистър, нито в Имотния. От купувача не пожелаха да съобщят цената, но по най-груби изчисления от пазара тя едва ли надвишава 10 млн. лв.
Хотелът не работи от пролетта на тази година. Традиционно СПА бизнесът е много труден, защото голяма запълняемост има само уикендите, т.е. 2/7 от годината, а това е дори по-кратко от морските хотели, в които не поддържаш персонал целогодишно. В случая с "Катарино" плюс е разположението до Банско, защото поне през ски сезона запълняемостта е по-висока.
Това е и вторият нов обект в сектора на "Хидроенергийна компания" - през април местните медии съобщават, че започва изграждането на спортен комплекс и хотел върху 26 декара в санданското село Левуново. Общинският стадион се взима на концесия за 30 години, като до него има каптаж на минерален извор в местността Киселица. Табутов потвърди, че компанията има намерение да изгражда и спортна база и хотелски комплекс на зелено край Сандански. Той не каза колко е инвестицията и обясни, че тепърва ще се кандидатства за концесия на минералната вода. През годините Чапов е бил сред собствениците на футболен клуб "Пирин".
Пореден хотелски актив сменя собственика си - този път сделката е за СПА комплекса "Катарино" до Банско. Най-интересен в случая е купувачът - това е благоевградската "Хидроенергийна компания". Тя има трима собственици и през последните години е изградила огромни соларни паркове в Германия, Чили, Япония и др. С новата инвестиция тримата акционери Иван Чапов, синът му Кирил Чапов и Владимир Табутов са решили да навлязат в нова ниша. Освен четиризвездния хотел те ще започнат преговори и за покупка на вилите в съседство, които от пет години са под контрола на Цветелина Бориславова. Но основен бизнес за компанията остава изграждането на централи за възобновяема енергия, обясни пред "Капитал" Табутов.Продавач на 100% от "Катарино СПА хотел" е Сибанк. Тя го придоби през 2011 г. от първоначалния инвеститор - "Балканстрой". Групата се разрасна покрай строителния бум и няколко нейни предприятия бяха придобити от банки кредитори. Такъв е случаят и с хотела.Старата сделка за 4-звездния хотел е била за 9.4 млн. евро според публикации в медии отпреди пет години - с 5.34 млн. евро е бил погасен дълг на "Балканстрой" към финансовата институция, а останалата сума от 4 млн. евро продавачът е насочил към изграждането на комплекса си "Пирин голф холидейз клуб". На подобна стойност активът - хотел и земя, е оценен и при апорта от 2011 г. - 18.6 млн. лв.Сега в баланса на дружеството имотът е със стойност почти 9 млн. лв., но то има и пари по сметки от над 1 млн. лв. Годишният приход от наема на хотела е бил 373 хил. лв. за миналата година.Че банката продава хотела, става ясно и от отчета на "Катарино СПА хотел" за 2015 г. Там пише, че се водят преговори с наемателя. От години СПА комплексът се управлява от дружество на "Сигма кепитъл", в което акционер е Дмитрий Зимин, създател на руския мобилен оператор "Вимпелком", с 83% и Веселин Данев с остатъка. Дружеството обаче явно не се е договорило за хотела."Балканстрой" имаше и ваканционно селище в съседство, което преди пет години беше купено от дружества, свързани с Цветелина Бориславова и Светослав Божилов. Още при първоначалния инвестиционен план финансирането беше осигурено от Сибанк, която тогава се контролираше от Бориславова. Сега Табутов каза за "Капитал", че не са купили ваканционните къщички, но ще преговарят за тях.Табутов обясни, че още тази седмица започват ремонт на хотела и се надяват до средата на следващата година да го пуснат. Идеята е да работи целогодишно, а не както досега - само през зимата. Имат намерение да се развиват в този бизнес, но искат първо да видят дали проектът с "Катарино" ще е успешен. Той не каза размера на инвестицията в ремонта.Това не е първият туристически актив на енергийната група. Тя притежава и сравнително малкия благоевградски хотел "Орбита" (2 звезди, 60 легла). За сравнение - "Катарино" е със 160 стаи.Основният бизнес по изграждане на ВЕИ паркове по света расте постоянно. За 2015 г. "Хидроенергийна компания" има приходи от 48 млн. лв., като още по-впечатляваща е печалбата - 21 млн. лв., показва регистъра КАПИ. В дружеството са били заети над 400 души. Според сайта на компанията тя е започнала дейността си с изграждане на водноелектрически централи и поддръжка, но през последните години фокусът е върху соларните паркове. "Разработваме и предлагаме пълен инженеринг, изграждане и експлоатация на водноелектрически централи, както и електроенергия от възобновяеми източници, управление на горското стопанство, както и повишаване на ефективността на обществените активи и мрежи. Във фотоволтаичния сектор имаме повече от 368 MWp инсталирани мощности, повечето от които са изградени през последните години. В сектора на вятърната енергия предлагаме монтаж и демонтаж на вятърни генератори за проекти в цяла Европа", се казва във фирменото представяне.


description: Доставката им ще става по процедура, в която ще имат роля поне четири институции

title: Разрешението за даряване на храни без ДДС е на финалната права

maintext:
Депутатите от бюджетната комисия, чийто председател е Менда Стоянова, приеха промените на второ четене със сериозни изменения.
© Надежда Чипева
Идеята дарените хранителни продукти с изтичащ срок на годност да не бъдат облагани с данък върху добавената стойност (ДДС) е на път да заработи от догодина. Депутатите от бюджетна комисия приеха на второ четене промените в закона за ДДС, с които се дава зелена светлина на проекта.Поправките обаче претърпяха сериозни изменения и отразяват настояването на финансовия министър да има контролни механизми, за да се предотвратяват опити за злоупотреби. Така освобождаването от косвения данък ще става по процедура, в която роля ще имат три министерства и още няколко институции. От Българската хранителна банка, която от години се бори за освобождаването на дарените храни от данък, заявиха, че промените са добра първа крача за създаване на работещ механизъм.Храните, които ще могат да се даряват без ДДС, ще са описани в списък. Той ще се изготвя от Българската агенция по безопасност на храните (БАБХ) и ще се одобрява от министрите на земеделието и на финансите. Стоката ще трябва да е с маркировка "дарение, не подлежи на продажба", а търговецът или производителят трябва да нямат непогасени задължения към държавата през последните две години.Депутатите приеха и още едно ограничение - общата стойност на предоставените на хранителна банка дарения от дадена верига да не надхвърля 0.5% от оборота й, направен от продажбата на хранителни стоки за съответната година.Операторът, който ще получава даренията и ще ги разпределя, е хранителната банка. За тях също ще има по-строг режим. За да могат да работят, те ще трябва да имат издадено разрешение от БАБХ. Условието е да са неправителствена организация и да имат складове в не по-малко от 20% от областите в България. Изискването за териториално покритие беше и един от най-спорните текстове. Първоначалното предложение на финансовото министерство беше хранителната банка да има обекти в поне 30% от общините, но от БХБ не отговаряха на това условие. В същото време те са единствената неправителствена организация в страната, която има известен опит, капацитет и инициатива, за да поеме тази роля, още повече че освобождаването от налог на дарените храни е кауза на организацията от създаването й.Разрешенията на хранителните банки ще са за срок от 5 години и може да се удължават, като те ще се вписват в регистър към БАБХ, който ще е публичен. Кой ще може да получава дарените храни ще решава социалното министерство.За тази мярка в България се говори от години, но бе задвижена едва сега. По сегашното законодателство на търговците е по-изгодно да бракуват храните с изтичащ срок на годност, вместо да даряват. В първия случай продуктите са освободени от данък, а във втория не. По данни на БХБ всяка година се унищожават над 670 хил. тона храна, а даренията са средно 270 тона, или по-малко от 0.5% от брака.

fasttext_language: bg


description: Компанията води преговори с Lenovo и други потенциални партньори

title: Fujitsu търси купувач на бизнеса си с лаптопи

maintext:
Продажбата ще позволи на Fujitsu да се концертира върху основния си източник на приходи - услугите в информационните технологии
© В© Toru Hanai / Reuters
Fujitsu е доставил 4 млн. лаптопа пр ез второто тримесечие, предимно в Япония.
Решението подкрепи акциите на компанията, които приключиха азиатската сесия с близо 6% поскъпване. Освобождаването от нерентнабилния бизнес се очаква да подобри финансовите резултати на компанията. Последното тримесечие Fujitsu приключи със 7.4% по-малко приходи и загуба от 108 млн. долара. Раздялата на губещия бизнес с преносими компютри ще премахне тежестта им върху финансите на компанията, а евентуална сделка би вкарала и свеж капитал.
Това няма да е първата подобна сделка за групата на Lenovo. Китайската компания с стъпила здраво на японския пазар за компютри, като контролира 26% от него. Тя има присъствие на пазара чрез смесено дружество, в което си партнираше с местния производител NEC. През юли Lenovo закупи 44% от общата компания за 195 млн. долара, като се установи като най-големият доставчик на персонални компютри в Япония.
Lenovo успя да оглави този нов пазар през второто тримесечие на тази година. От продадените 62.4 млн. персонални компютъра за периода 21.2% са на компанията по данни на IDC. Ветераните HP Inc и Dell са доставили съответно 20.8% и 16%. За същия период Fujitsu е продал 4 млн. устройства, около 6.41% от всички и предимно в Япония.
Покупката на Fujitsu пък ще добави още една класическа марка в портфолиото на Lenovo. Първият лаптоп на компанията излиза на пазара още през 1995 г., като марката Lifebook е разпознаваема за крайните потребители, правейки придобиването типично за стила на китайската компания.
Fujitsu обяви официално, че смята да се раздели с производството на лаптопи. Японската компания възнамерява да продаде своята дивизия, като води преговори с Lenovo и други компании за покупката ѝ. Продажбата ще позволи на дружеството да се концертира върху основния си източник на приходи, услугите в информационните технологии, пише Reuters. В новата компания ще преминат на работа 2 хил. служители, съобщава местната преса.В случай че се стигне до сделка, е вероятно дивизията на Fujitsu да бъде обединена с бизнеса на Lenovo в страната. По-рано през годината от японската компания обмисляха да подходят по друг начин. Мениджмънтът преговаряше с местния конкурент Toshiba за обединение на компютърните бизнеси. Към тях се очакваше да се включи и непубличната Vaio Corporation, част от групата на Sony. Това се очакваше да създаде конкурентен японски играч в сектора, но до договорка не се стигна.Пазарът на персонални компютри пострада от конкуренцията на смартфоните и други интелигентни устройства. Това пък поставя по-малки производители като Fujitsu в позиция, в която трябва да се конкурират с големите компании на ценова основа. Без производствен капацитет обаче това не може да се случи.Lenovo стигна до лидерското място, купувайки установени марки. През 2005 г. китайската група договори придобиването на дивизията за персонални компютри на пионера IBM. Цената на сделката достигна 1.25 млрд. долара, 650 млн. кеш, а остатъкът в акции на Lenovo.Така компанията се добра до интелектуалната собственост зад ThinkPad серията на IBM, която по-късно доразви в собствени модели лаптопи от висок клас. През последната година компанията свива продажбите с 6% спрямо намалението на пазара с 11.9% за същия период. Персоналните компютри отговарят за близо 70% от продажбите на компанията.


description: Това обобщиха участниците в 11-ата годишна конференция Retail in Detail, организирана от сп. "Регал" и GfK

title: Продажбите зависят все повече от свързаните с интернет потребители

maintext:
Темата на 11-ата годишна конференция Retail in Detail, организирана от сп. "Регал" и GfK, беше "Взаимната свързаност като фактор за успех"
© Цветелина Белутова
Днешните, свързани с новите технологии, потребители са различни от предишните поколения клиенти. Те не просто използват новите технологии, а ги приспособяват към всеки аспект от живота си. За бизнеса ще бъде голямо предизвикателство да издържи на темпото им. Това обобщи Мирослава Георгиева, ръководител дивизия "Потребителски преживявания" в GfK Bulgaria, по време на 11-ата годишна конференция Retail in Detail, организирана от сп. "Регал" и GfK. Темата на конференцията тази година беше "Взаимната свързаност като фактор за успех".Да си винаги свързан с интернет донесе огромни ползи на потребителите и предизвика фундаментални промени в тяхното поведение. "Свързаните потребители" прегръщат свободата, разглеждана като удобство, живота на все по-бързи обороти и близостта и точно с това трябва да се съобрази бизнесът, който предлага продукти и услуги", заяви Георгиева.Смартфони, интернет технологии, умни часовници контролират средата, улесняват и управляват живота на "свързаните потребители". Когато излизат от дома си, първото, което вземат със себе си хората на възраст между 15 и 29 години, не е портфейла, а мобилния телефон. Основният движещ фактор за тях е контролът по отношение на други устройства, които улесняват живота и освобождават времето им за по-важни неща. Тази обвързаност предопределя и тяхното поведение. Голяма част от консуматорите стават изключително нетърпеливи и съвсем не са готови да се жертват, ако продуктите не са лесни за персонализиране. Затова фирмите, които предлагат продукти и услуги, трябва да умеят да предвидят от какво имат нужда "свързаните потребители", какво очакват и как могат да им го предоставят, обобщи Георгиева.По думите й "животът на скорост" е друга характерна черта за "свързаните потребители". Да си модерен и забързан се превръща в социална монета, която е ценностно определена. Нетипично е да кажеш, че не си зает, че имаш много време. А това означава, че бизнесът все по-трудно ще задържа вниманието на своите потребители, когато иска да им продаде нещо, прогнозира Георгиева.Съвременният потребител е обременен с информацията, която го залива. Принуден да "прецежда" възможното количество, която е в състояние изобщо да поеме, той притваря или изцяло затваря каналите в съзнанието си, чрез които пропуска информацията. Така възприема главно онази част от нея, която като послание е най-близко до личността му, заяви Росен Кутелов, основател и управител на "Прогрес консулт".Според него няма понятие среден потребител. Има четири типа психографски профила на купувачите според признаците, по които възприемат посланията. Първата група е на "търсачите" - това е най-самоуверената и склонна към риск група, най-силно влияеща се от емоциите, която постоянно има нужда от публика. Втората група са "единаците" - приобщаването е с най-слабо значение за тях, а неопровержим закон е собственото им мнение, обясни Кутелов. Третият психографски профил е на "членовете" - това са тези, които търсят топли отношения с другите и същественото за тях е да им бъде признато правото им да имат собствено мнение. "Лагери" са най-прагматичната група от потребители, които търсят ос, около която да се "въртят", за да се чувстват сигурни, но емоциите не означават нищо за тях, коментира още Кутелов.По думите му бизнесът може да атакува потребителите безадресно. "По-икономичният подход обаче е да бъдеш по-конкретен в посланията си според психографския профил и поведението на индивида, за да го накараш да избере твоята марка и твоята фирма", обобщи Росен Кутелов.Никой не е достатъчно голям, за да е успешен сам. Свързаността с интернет, партньорите, средата и общността са фактори, които ще определят поведението и на бизнеса, и на потребителите, обобщиха участниците в конференцията.


description: Новото 3008 залага на дизайн, технологии и удоволствие от шофирането

title: Първото Peugeot от бъдещето

maintext:
1
2
3 Peugeot 3008 в спортната версията GT (вляво) и в най-луксозното си изпълнение Allure.
© Peugeot
1
2
3 От второто ниво на оборудване 3008 опционално се предлага в двуцветни комбинации.
© Peugeot
1
2
3 Кокпитът е видимо разделе на две зони - за водача и за пасажера до него.
© Peugeot
дължина височина ширина междуосие 4.48 м. 1.63 м. 1.84 м. 2.68 м. двигатели ускорение. 0-100 км/ч максимална скорост комбиниран разход 1.2 (131 к.с.) 10.8, 10.5* сек. 188, 188* км/ч. 5.3 л/100 км. 1.6 (165 к.с.) 8.9* сек. 206* км/ч. 5.8* л/100 км. 1.6 дизел (100 к.с.) n.a. 174 км/ч. 4.0 л/100 км. 1.6 дизел (120 к.с.) 11.2, 11.6* сек. 189, 185* км/ч. 4.0, 4.2* л/100 км. 2.0 дизел (150 к.с.) 9.6 сек. 207 км/ч. 4.4 л/100 км. 2.0 дизел (150 к.с.) 8.9* сек. 207* км/ч. 4.8* л/100 км. * - с автоматична скоростна кутия
Peugeot ще е най-големият производител на SUV модели през следващата година, с около половин милион продажби, посочи шефът на отдела за продуктов маркетинг в компанията Гаетан Демулен при представянето на новото 3008. Ако не сте следили новините около марката напоследък, със сигурност ще се изненадате, защото ще се сетите само за един SUV, с лъв на предната решетка – 4008, който се правеше съвместно с Mitsubishi. До края на тази година обаче моделите ще са пет, като всички ще дойдат от други класове.Крак повлече 2008, което след фейслифта от миналата година вече има излъчване на офроуд автомобил. Следват, до сега класифицираните като ванове, 3008 и 5008. Бройката пет се допълва от продаваните на китайския пазара 4008 (удължена версия на новия 3008) и модел на базата на стария 3008.Бившият ван, вече SUV, който Peugeot представи край Болоня, има агресивно излъчване. В сравнение с него предшественикът изглежда като скромния отличник на класа до най-популярното момче сред момичетата. Променената радиаторна решетка, с изнесена напред долна част, създава визуалното впечатление, че засмуква въздуха, като спортното излъчване се подсилва и от въздухозаборниците в двата края на предната престилка.Пластмасовите протектори на калниците, 19-цоловите гуми и клиренсът от 20 сантиметра са другите типични за офроуд автомобил черти. Изобилието от хром, двуцветните комбинации и елементите в бляскаво черно намекват и за още нещо – с 3008 Peugeot демонстрира амбиции да привлече купувачите, които обичайно оглеждат премиум модели.3008 залага основите на Peugeot от бъдещето, пояснява Демулен. А бъдещето на марката се крепи на три жалона – пускане на луксозни версии, амбициозна SUV програма и глобални продажби. В изпълнение на първата задача марката вече лансира линиите GT line, GT и GTi, които наред с най-високото ниво на оборудването Allure формират 44% от продажбите на моделите, които ги имат.С 3008 Peugeot влиза в С-сегмента на кросоувърите, който за миналата година само в Европа отчита над 1.5 млн. продажби, или пет пъти повече, отколкото преди десет години. Търсенето продължава да експлодира, с над 20% ръст за първите седем месеца на годината.Със сядането зад волан на 3008 на очи се набиват и технологичните нововъведения. Еволюцията на вече отличения с куп награди i-cockpit включва огромен дисплей (12.3 инча) вместо традиционното приборно табло, с пет различни графики, акцентиращи на различна информация – от класически скали на километража и оборотомера, през подчинена на навигацията картина, до акцент върху асистиращите системи. Има и вариант за персонализация, като всеки може да реши кои данни са му важни, докато шофира.Централният дисплей, с формата на компактен таблет, е другата новост. Интересно решение е достъпът на основните менюта, за настройки по колата, да става с физически бутони от алуминий, с формата на клавиши за пиано. След избора на съответната функция (аудио, навигация, телефон, конфигуриране на колата) вече през екрана се сърфира из под менютата. Ще излъжа, ако кажа, че веднага намираш това, което ти трябва, но след като веднъж се схване логиката на работа, ориентирането става бързо.Като стана дума за алуминия по "пиано" бутоните, няма как да не отбележа, че във високо оборудваните версии на 3008 той е навсякъде в салона. Луксозният интериор се изгражда и от широки вложки от дъбов фурнир по вратите и приборното табло, кожени тапицерии, включително и напа. Френската компания с над 40-годишна история в изработката на качествено озвучаване Focal, пък избира 3008 за първия сериен автомобил, в който да монтира свои колони.Предните седалки могат да бъдат с масажна функция, а атмосферата на борда се променя с избора на различни светлини и аромати от трите вградени парфюма, разработени от популярна козметична компания.Благодарение на добавените 6 сантиметра към междуосието и 8 към към дължината 3008 предлага повече простор за возещите се на задните седалки. Багажният обем пък скача с впечатляващите 100 литра, до рекордните за сегмента 591 литра. Уникално предложение е сгъваемата електрическа тротинетка, която може да се сложи в багажника, да се зарежда, докато колата е в движение, и да се използва за придвижване от мястото, където автомобилът е паркиран, до крайната цел на пътуването – офисът, да речем. Двуколката позволява и поддържане на добра форма, тъй като няма режим да вози като мотопед, а само позволява изминаването на по-дълго разстояние с всяко оттласкване с крак.Още с хващането на волана вече усещах, че новият модел на Peugeot няма да ме разочарова на пътя. В 3008 се монтира най-малкото кормило в модерен сериен автомобил, което осигурява страхотен захват. Е, средната част можеше да не е толкова масивна, но така или иначе водачът гледа над нея. Облеченият в първокачествена кожа волан е приятен и на допир, а в допълнение може да е приятно лек, при спокойно шофиране и възбуждащо директен, при активиране на спортния режим.Още след първите километри окачването демонстрира добър баланс между комфорт и пътно поведение, като все пак превесът е на страната на приятната возия. От гамата от шест двигателя (бензинови със 130 и 165 конски сили, и дизели със 100, 120, 150 и 180 коня) тестовият автомобил разчиташе на най-мощния. Комбиниран с шестстепенен автоматик, дизелът направо изстрелва 3008 напред, като ускорение е идентично с това на най-мощния бензин (малко под 9 секунди).Известни проблеми в комуникацията между двигател и трансмисия усетих при шофирането по завои с изкачване. В стремежа да държи ниски обороти заради икономията на гориво кутията сякаш изпуска правилния момент за смяна на предавката, след което сваля две скорости и следва ускорение с неприятен тласък. В спортен режим обаче тази слабост липсва и 3008 става приятен за шофиране автомобил както по магистрала, така и по планински път. Що се отнася до разхода, той беше малко над 6 на сто, или с около два литра повече от обещания.Тук е моментът отново да се върна към електрониката, за да посоча, че новият модел на французите предлага всичко най-съвременно като системи за сигурност. Направо се влюбих в прецизната работа на новия адаптивен круиз контрол, който вече поддържа темпото на колоната, като използва и спирачката, а не само чрез отнемане на газта, както досега.Системата за подпомагане на поддържане на лентата на движение вече е активна, като коригира траекторията, така че да не се стигне до нежелано престрояване или излизане от пътя. Традиционно добре работи сигнализацията за автомобил в мъртвата зона на огледалата, като електрониката контрира маневри, които могат да доведат до инцидент. Не липсва и сигнализация за опасно приближаване до предното превозно средство.3008 може да оборудва и с набор от четири камери, даващи пълен обзор на зоната около колата, като при засичане на препятствие в опасна близост се увеличава проблемната зона. На разположение е и активен асистент за паркиране.На пръв поглед решението на Peugeot да оборудва своя SUV само с предно предаване е странно, но от компанията отбелязват, че голяма част от купувачите на подобни автомобили не държат те да се 4Х4. Достатъчно е да имат съответното излъчване и високата позиция на седене.Проходимостта на 3008 е по-сериозна от тази на стандартен модел с две двигателни колела благодарение на системата grip control. Тя разчита на различни настройки за шофиране в зависимост от настилката – асфалт, пясък, кал, сняг, като адаптира работата на антиблокиращата система на спирачките и прехвърля тяга между двете колела.В рамките на теста колата се представи отлично при изкачването на каменист път, като десните колела бяха на кален терен, а левите на чакъл. Дали обаче 3008 ще се справи и ако целият път е потънал в кал, нямаше как да тестваме. Хареса ми обаче работата наасистента за спускане по наклон, който поддържа сам ниска скорост и зададената с волана траектория.От Peugeot все пак съобщиха новината, че новият им SUV ще има и версия с два задвижващи моста, като това ще стане чрез добавяне на електромотор към задната ос. За момента е ясно само, че 3008 хибрид ще се зарежда от контакта.


description: Компанията инвестира 5.4 млн. лева в страната за финансовата 2015/2016 г.

title: Продажбите на "dm България" нарастват с една пета

maintext:
© dm
.
На какво се дължи увеличението
Тя обясни ръста предимно с
осветление.
Най-купуваните дрогерийни стоки
Най-често купуваните дрогерийни стоки от българите са шампоани, боя за коса и паста за зъби. Това показва новото издание на класацията "dm топ 10", съобщи Евелина Великова, прокурист на компанията. То е базирано на продажбата на над 20 млн. продукта във веригата dm, която е лидер при дрогерийните стоки в страната, за финансовата година от 1 октомври 2015 до 30 септември 2016 г.
Като "дрогерийни" от веригата определят продукти за лична хигиена, козметика, за бебето, за домашните любимци, за почистване на дома и за здравословен начин на живот.
Три от продуктите са от собствена марка на веригата, две са марки на български производители, а останалите пет са чуждестранни марки.
Сред най-купуваните продукти в dm пет са от категорията продукти за лична хигиена, три от категорията козметика. Нови за тазгодишното издание са гримът за очи, лакът за нокти и бебешките кърпички. Най-често купуваните продукти за лична хигиена са в ценовия диапазон от 1 до 6 лева, сочат наблюденията на веригата.
В България, както и в Централна и Западна Европа в дрогерийните магазини се пазарува средно два пъти месечно. Клиентите на този етап са предимно жени, но се наблюдава постепенно увеличаване на дела на младите мъже, пазаруващи продукти за лице, за кожата и хранителни добавки.
Устойчива тенденция е нарасналото търсене на био- и натурални продукти. В магазините на dm присъстват и 270 био- и натурални стоки, от които над 220 продукта са натурална козметика.
Веригата дрогерии "dm България" обяви ръст на оборота от 21.4% до 95.66 млн. лв. за финансовата година, приключила в края на септември. "Това е добър резултат за компания, която е в осмата си година на пазара", каза Евелина Великова, прокурист на дружествотобизнес модела на компанията. "Доскоро в България дрогерийни продукти се продаваха в аптеки, супермаркети и малки магазинчета. Като специализирана дрогерийна верига, която е най-голямата на пазара, предлагаме най-голям избор и имаме над 14 хил. продукта. В сравнение с хранителните магазини при нас пазаруването става много бързо, освен това клиентът може да получи компетентна консултация от обучен дрогерист." Според нея фактор е и качеството на продуктите. От компанията се придържат към работа с реномирани и сертифицирани производители. Собствените марки се произвеждат под немски контрол. Уверяват, че стоките, продавани в България, са същите, каквито и в Германия.Около 10% от ръста идват от съществуващите магазини, а останалият се дължи на 11-те новооткрити през същия период. В момента dm има 64 магазина под наем в 24 града. В плановете на веригата е следващите години да открива по 8 - 12 нови магазина на година в градове с 40 хил. - 50 хил. души. В началото на 2017 г. ще бъде открит магазин в Разград. В момента за веригата работят близо 500 служители.Инвестициите в страната за финансовата година са 5.4 млн лева. Те са предимно в нови магазини, но и в започналото удвояване на капацитета на логистичния център на веригата в Елин Пелин, който се очаква да отвори още 64 работни места."dm България" завършва финансовата година и с 20 обекта с обновен дизайн и вътрешно пространство по новата концепция на концерна, задвижена през 2015 г. Тя включва по-широки коридори за пазаруване, повече светлина и по-удобна подредба на търговските регали и енергоспестяващо LEDПо такъв модел са всички магазини, открити след май 2015 г. Плановете са в рамките на следващите три години да бъдат преоформени и вече съществуващите магазини.dm drogeriemarkt съществува от 43 години. Представена е в 12 страни в Европа. В България влиза в началото на 2009 г., като отваря магазин във Видин. Приходите на групата dm за финансовата 2015/2016 г. са 9.7 млрд. евро, което е ръст от 7% на годишна база. Подгрупата в Австрия и Централна и Източна Европа (ЦИЕ), която обхваща и България, отчита ръст на оборота от 8.1% до 2.21 млрд. евро. Общо магазините на dm са 3349, а служителите - 56 537. Очаква се през следващата година концернът да навлезе в Италия, която ще бъде вторият най-голям пазар за компанията след Германия.


description: Обвинението срещу Делян Добрев за "Белене" е политическо и предизборно, смятат Мартин Димитров, Илиян Василев и Христо Иванов

title: Цацаров и прокуратурата като инструмент за натиск

maintext:
АЕЦ Белене
© Красимир Юскеселиев
Новината, че прокуратурата предизборно иска имунитета на депутата от ГЕРБ Делян Добрев, бивш министър на икономиката, енергетиката и туризма в първото правителство на Бойко Борисов, до края на деня не провокира никакво изявление от страна на управляващата партия или отделни нейни функционери. От пресцентъра на ГЕРБ единствено разпространиха съобщение, че в 16 часа той доброволно ще се откаже от имунитета, а едва след това Добрев и Томислав Дончев лаконично заявиха, че чакат обвинението да намери истинските виновници.Но ако това съобщение събуди интерес някъде, то определено беше в социалните мрежи, където по традиция се появиха първите интересни коментари на новата прокурорска инициатива, която продължава да набира скорост преди изборите.Христо Иванов, бивш министър на правосъдието:Ако някой още не е разбрал какво работи прокуратурата у нас, е време да прогледне – по над 30-годишния казус АЕЦ-Белене изведнъж се вземат на прицел няколко души без друга логика освен политическата. Това заявява бившият правосъден министър Христо Иванов в профила си във Фейсбук. По никакъв начин нито фигурите, които се вземат на прицел, нито фактите, върху които се фокусират действията на обвинението, не говорят за някакъв систематичен подход към този казус, а времето, в което се активизира обвинението, пък е съвсем саморазобличително."Тече напрегнато договаряне на властовите съотношения за след президентските избори. Ако на втори тур оставим да стигнат Цачева и Радев и ако се запазят измерваните досега социологически тенденции, разликата помежду им може да е минимална и ДПС отново ще може да наклони кантара. В момента те се опитват да продадат максимално скъпо гласовете си. Уверен съм, че позициите на председател на Върховния административен съд и в новия ВСС са част (само част) от този пазарлък. Борисов се мята по сцената, Цачева съпровожда кампанията на Цветан Цветанов, Радев бяга от микрофона, Нинова я няма в пространството.В този момент, Цацаров взима заложници от двата партньора по преговори на ДПС. И в двата случая фигури, които са част от вътрешния кръг на съответния лидер. От ДПС са незасегнати, т.е. те са откъм дръжката на размахвания прокурорски меч. В това може да няма процесуална логика, но политическата е съвсем ясна.Та, това е прокуратурата - инструмент за политически инженеринг, който в момента е плътно под контрола на ДПС. Самият факт, че останалите са готови да търпят това положение на нещата и не дават да се издума дума за реалната роля на главния прокурор, показва, че те са част този модел. Сделка ще има. Тя може да е една или друга, но и Борисов, и Нинова са около тази маса и играят тази игра. И твърдят, че са девствени. Възможно е, макар че, остават някои съмнения, що се отнася до взаимоотношенията през задния вход...", казва Иванов.Този филм сме го гледали многократно, припомня той и дава пример - "що се отнася до енергетиката, през 2013 г. Цацаров вече организира една супер-продукция с пресконференции, нахлувания по офиси и всички други сценични мурафети. Без никакъв резултат на правораздавателното поле. Сега по същия начин, след изчерпване на политическата необходимост от съответните процесуални действия, те ще бъдат оставени да издимят като мокри фасове и никой няма да носи никаква отговорност, освен, естествено, съдът."Иванов изрично отбелязва, че по никакъв начин не адвокатства на замесените в казуса АЕЦ Белене. "Ужасно би ми се искало да мога да повярвам, че този път, за разлика от всички други, това е истинско и идва часът на реалната отговорност за тази история." Но това не се получава и едва ли ще се получи, докато начело на обвинението е Сотир Цацаров.Илиян Василев, посланик в Русия и енергиен експерт:Делян сам поиска да му бъде свален имунитетът. Това е най-силното доказателство, че прокуратурата ще се опита да разхвърли вината по всички партии, пише Илиян Василев, бивш посланик в Русия и енергиен експерт. Всъщност истинските отговорници си остават на сянка. Плащането на тази фактура може и да е било за свършена вече работа, която не може да бъде неплатена чрез прекратяване на договора.Идиотско е Цацаров да търси отговорност в тези, които са в края на проблема Белене, а изобщо не засяга хората в началото - включително и любимия му Доган, факторите в правителството на НДСВ и след това тройната коалиция, смята Василев.Проблем действително беше, че договорът с Уорли Парсънс и с АСЕ не бе прекратен по най-добрия начин и то веднага, но именно задкулисието упражняваше огромен натиск да се продължава (включително БСП и Първанов). Но истинския проблем е защо е бил сключен - при какви правила и процедури.Пореден горчив урок за ГЕРБ - не преследваш ли, ще те преследват. Борисов се договаря - те му преследват близките министри.Всички премиери, президенти, министри на енергетиката, шефове на НЕК и т.н. след 2002 година, трябва да бъдат разследвани.Сега ходът на ГЕРБ - ако искат да върнат топката в полето на Цацаров - е рязко да ускорят работата на комисията и да върнат баланса на справедливост. Не мога да твърдя доколко Делян има отговорност или не. Но зная със сигурност, че нито е основен, нито е сред основните виновници - да не говорим, че едва ли лично е вземал решението. В същност това е и посланието на Цацаров към Борисов - засега удрям твой човек - следващия път може и да е по-близко до теб и след това...Не очаквайте нищо от Цацаров - той е инструмент за натиск.Призовавам за рязко ускоряване на работата на Комисията в НС - там изнесете повече от фактите, които прокуратурата удобно подминава. За личната отговорност на Първанов, на Овчаров, на Станишев и т.н. за ролята на Пеевски (справка Богомил Манчев) и т.н.Мартин Димитров, депутат от РБ:"Защо прокуратурата обвинява този, които участва в спирането на АЕЦ "Белене" (Делян Добрев), а за тези, които са поръчали два ядрени реактора без договор и заради тях ще плащаме 1,27 миларда лева по арбитражното решение, няма обвинения. Заедно с двама колеги написахме решението на Парламента за спиране на АЕЦ "Белене" с ясното съзнание, че спестяваме на данъкоплатците огромни разходи. Понеже истината има значение, спирането на проекта спести милиарди, защото общата стойност беше над 20 млрд. лева и ако не бяхме хората, които имахме аргументирана позиция против, сега външният дълг на България можеше почти да се удвои."


description: Повишаване на лихвите може да донесе загуби на инвеститорите

title: Активите на облигационните борсово търгувани фондове растат

maintext:
© В© Gary Cameron / Reuters
600 млрд.
долара са постъпили в тях до края на юни
Притокът на инвеститори към облигациите повишава значително активите на борсово търгуваните фондове (ETF), базирани върху тези инструменти. Тези схеми инвестират в определена група от дългови ценни книжа, като имитират доходността по тях.От финансовата криза насам сумата на активите в облигационните ETF достига 600 млрд. долара към края на юни, като е нараснала около 10 пъти, пише Financial Times, цитирайки данни на ETFGI. Поддържането на ниски лихвени лихвени проценти, което датира отпреди финансовата криза и продължава до днес, покачва цените на облигациите. Това пък ги прави годни за купуване от страна на ETF, тъй като той разчита на голям брой инструменти и растящ пазар - нещо, което облигациите в момента предлагат.Още повече операторите на такива фондове като BlackRock и инвеститорите до момента можеха да разчитат на предвидими пазарни условия. Федералният резерв (Фед), Европейската централна банка (ЕЦБ), Bank of Japan и Bank of England застанаха твърдо зад ниски лихви и количествени улеснения, които изпратиха лихвения процент по ДЦК на отрицателни нива, а цената им се покачи. ЕЦБ дори започна да изкупува корпоративен дълг като част от своята програма на облекчения, а Японската централна банка освен това притежава и около една трета от 10-годишните ДЦК на страната.Пазарът последва по-високата доходност от растящата цена на облигациите, което се изразява и в нарастването на активите на фондовете. По данни на Bloomberg в САЩ те дори изпреварват много по-многобройните ETF-и за инвестиции в акции. Активите на облигационните фондове, държащи ДЦК на американското правителство, привличат 83 млрд. долара спрямо 62 млрд. за тези в акции.Притокът също така може да се обясни и с привлекателността на тези инвестиционни схеми. Те предлагат един от най-простите начини на инвестиция, като за да се възползва индивидуалният инвеститор от доходността на пазара, той трябва единствено да закупи негови акции от фондовата борса. Същевременно с това те имат ниски разходи и висока ликвидност, в случай че инвеститорите искат да излязат от пазара, те могат да пожелаят фондът да изкупи обратно акциите им.Според анализаторите обаче има реална опасност цените на облигациите внезапно да се понижат, пише FT. Евентуално продължително повишаване на лихвените проценти, за каквото намекна Фед, ще повиши доходността на облигациите и ще понижи цената им. Това ще се отрази и на ETF-ите, които са инвестирали в тях. Разпродажбите на книжата от страна на фондовете ще повишат натиска и върху цената на инструментите."Вместо да видим 20% спад на пазара за два дни, можем да го очакваме за два часа", коментира Дейв Надиг от Factset.Евентуални разпродажби не се очаква да засегнат управляващите ETF-и. Политиката на тези фондове предвижда обратното изкупуване да се случва в натура, което означава, че срещу акциите си инвеститорите ще получат съответната сума облигации. Ако стойността им при препродажба е по-ниска, загубата остава за вече бившите акционери. Въпреки това ръстът на активите на ETF-ите за инвестиции в облигации продължава, а бъдещето им зависи от политиката на централните банки.


description: Петролът поскъпна, подкрепен от високото търсене в страната. През септември са внесени 4.47 млн. барела от суровината, което е увеличение от 4.4% на...

title: Индийският внос на петрол достигна рекордно равнище

maintext: Петролът поскъпна, подкрепен от високото търсене в страната. През септември са внесени 4.47 млн. барела от суровината, което е увеличение от 4.4% на месечна база. Международната агенция за енергетика (МАЕ) по-рано през годината понижи прогнозите си за търсенето в Далечния изток. В отговор на новината WTI поскъпна с 0.35% до 50.97 долара за барел, а сортът брент - с 0.61% до 52.73 долара за барел.Цената на златото се запази на 1256.25 долара за тройунция, а среброто поскъпна с 0.10% до 17.527 долара. Днес ще бъде публикувана подробна информация (до минути) от срещата на Фед през септември, като тя е показателна за настроенията в институцията и ще подскаже дали лихвите ще бъдат повишени през декември.Информацията е актуална към 11:15 ч.


description: Акциите на борсата в Токио започват последното тримесечие на зелено. Индексът Nikkei 225 отчита ръст от 0.88%, като производствения сектор оглави...

title: Индустриалният сектор донесе повишение на Nikkei 225

maintext:
Акциите на борсата в Токио започват последното тримесечие на зелено. Индексът Nikkei 225 отчита ръст от 0.88%, като производствения сектор оглави печелившите. Акциите на производителя силикон и химикали Tokuyama Corp. поскъпват с 5.70%, а тези на Toho Zinc добавят 5.21% към цената си.
Стимул за това оказа производствения индекс Tankan, който отчете повишение от 6 пункта. Стойности над 0.0 пункта говорят добре за тази част от икономиката на Япония. Извън производстведственият сектор пък индексът отчита 18 пункта.
В Китай пазарът също се покачва, а Shanghai Composite отчита ръст от 0.21%.
Информацията е актуална към 08:30ч.


description: В разгара на сезона строителството продължава да се свива, но с по-малко

title: Промишлеността се върна към растеж през август

maintext:
Секторът от месеци преживява трудни времена, особено за производството на въглища, като седми пореден месец браншът потъва с двуцифрени проценти спрямо предходната година.
Търговията на дребно през август отново отбелязва стабилен ръст от 5.4% на годишна база, показват данните.
Спадът в строителството се забавя
След като през юни отбеляза най-ниската си точка от 2011 г. насам, в разгара на строителния сезон секторът продължава да се свива както при гражданското/инженерното, така и при сградното строителство, но с по-малко, показват данните на НСИ. През осмия месец на годината спадът е 10.2% спрямо същия месец на предходната година. През юли той беше с 11.8%, а през юни - 12%. В сравнение с юли секторът все пак отбелязва минимален ръст от половин процент.
След като през юли бе отбелязало по-слаби резултати в сравнение с предходния месец, промишленото производство през август се връща към растеж - 2.6% на годишна база, и отбелязва леко увеличение от 0.7% на месечна, показват данните на Националния статистически институт (НСИ). Годишното увеличение се дължи основно на преработващата промишленост, която расте с 4.5%.Месецът отново е силен за търговията, а строителството продължава дълготрайната си тенденция на свиване, но с по-малко.Най-голям ръст бележи производството на автомобили, ремаркета и полуремаркета - с почти 25%, следвано от това на метални изделия и на изделия от каучук и пластмаса.В същото време най-голямо намаление е отчетено при производството на обувки и други изделия от обработени кожи, както и при производството на тютюневи изделия - заради продължаващите проблеми на "Булгартабак", който през пролетта реши да затвори софийската си фабрика и загуби близкоизточните си пазари, носещи 80% от годишните му приходи. Така от март насам секторът отбелязва двуцифрени спадове.Минимален ръст от 1.8% на годишна база най-после отбелязва и добивната промишленост.През август намалението е от над 26%, но пък до голяма степен то се компенсира от ускорения ръст при металодобива - над 20% на годишна база през август при 13% месец по-рано и период на застой през май и юни.Производството и разпределението на електрическа и топлоенергия и газ запазва тенденцията на лек годишен спад, но расте на месечна база.Подобни числа през тази година не са рядкост, а техен двигател са няколко сектора - онлайн поръчките се увеличават с 11%, следвани от търговията с лекарства и медицински стоки - 10%, и продажбите на облекла и обувки - 9.2%. Търговията с храни, напитки и тютюневи изделия също расте значително за година. Данните за август прямо юли също показват ръст от малко под 1%. И тук водещият сегмент е онлайн търговията, но силен месец са имали и продажбите на компютри и друга комуникационна техника.


description: Депутатите в страната призовават такава забрана да важи в целия ЕС

title: Германия иска забрана на автомобили на бензин и дизел от 2030 г.

maintext:
Най-големите германски производители на автомобили Volkswagen и Daimler обявиха наскоро програми за развитие на електрическите си модели.
© FABIAN BIMMER
Автомобилната индустрия в Германия
- 5 доминиращи автопроизводителя в страната: Volkswagen (Porsche и Audi), BMW, Daimler (Mercedes), Opel и Ford-Werke
- 385 млрд. евро годишни продажби (14% от БВП на Германия)
- Над 5 млн. произведени коли годишно
- 770 хил. души, заети в индустрията
- Генерира 18% от стойността на германския износ.
Германия иска да забрани продажбите на нови автомобили с бензинови и дизелови двигатели до 2030 г. След това ще могат да се продават само електрически и водородни превозни средства. Горната камара на германския парламент (Бундесратът) вече гласува резолюция, в която призова това да се случи и в целия Европейски съюз. Разбира се, тя няма директна власт в ЕС, но при властта, с която разполага Германия в съюза, влияние върху европейските транспортни регулации вероятно ще има.Вече регистрираните превозни средства с двигатели с вътрешно горене ще продължат да се използват до излизането им от експлоатация, което вероятно ще отнеме още около 20 години. Решението на Бундесрата е част от стратегията на страната за изпълнение на споразумението за климата от Париж. До 2050 г. Германия има за задача да намали изхвърляния в атмосферата въглероден диоксид с 95%. Единственият начин това да се случи е страната да намали радикално замърсяването от превозни средства. Засега решението засяга автомобилите, не и камионите, става ясно от думите на зам.-министъра на икономиката Райнер Бааке.В резолюцията си германските депутати призоваха ЕК да преразгледа и данъчните си политики и ефекта им върху "стимулирането на движение без вредни емисии", без да уточняват под каква форма. Опциите са или по-големи данъчни стимули за закупуването на автомобили, които не изхвърлят вредни емисии, или да се увеличат данъците за двигатели с вътрешно горене. Forbes отбелязва, че регистрациите на коли с дизелови двигатели в ЕС така или иначе са спаднали драстично през август. Вероятно скандалът с фалшифицираните тестове за вредни емисии на германския автомобилен гигант Volkswagen оказва закъснял ефект върху продажбите им.Търсенето на нови електрически автомобили в Германия действително нараства, но бавно. Според властите около 130 хил. хибридни и едва 25 хил. изцяло електрически коли са били регистрирани в страната от януари насам спрямо 30 млн. коли с бензинов двигател и 14.5 млн. с дизелов. Електрическите коли все още се считат за скъп лукс, който може да си позволят само по-богатите, въпреки че по-рано през 2016 г. правителството на Германия въведе субсидии за купувачите на електрически автомобили – намаление на цената с 4000 евро. Освен това все още липсва достатъчно добре развита инфраструктура за масово използване на електрическите превозни средства, а и шофьорите са свикнали с традиционните автомобили.Засега решението на парламента за забраната на дизеловите и бензиновите автомобили не среща съпротива от важната за страната автомобилна индустрия. Двата най-големи автомобилни производителя Volkswagen и Daimler обявиха вече стратегиите си за развитие на електромобилите си. Само преди две седмици Volkswagen си постави за цел да произвежда между 2 и 3 млн. електромобили годишно до 2025 г., включително повече от 30 нови модела. През юни Daimler също обеща подобна програма и обяви изцяло нова електрическа марка EQ. Преди дни на парижкото изложение други компании като BMW и Renault показаха нови концепции за коли без вредни емисии. Засега германската автоиндустрия все още не е коментирала официално предложенията на парламента.Германия има трима съюзника в начинанието – правителствата на Холандия и Норвегия, които смятат да забранят продажбите на автомобили с дизелови и бензинови двигатели до 2025 г. Норвегия е най-големият пазар за електрически автомобили в света, като те в момента са около 24% от всички коли в страната, пише International Business Times. Индия също върви по този път, с малката разлика, че ще започне да прилага мярката през 2030 г.


description: Парламентът забранява арбитража между клиент и монопол

title: В името на потребителя

maintext:
© shutterstock
Предложени промени
- Спор, по който едната страна е потребител, може да бъде възложен на арбитраж, когато това е изрично договорено след възникването на спора.
- Арбитражно решение, постановено по потребителски спор в нарушение на тези правила, ще се счита за нищожно. Нищожността ще може да се констатира по всяко време служебно от Софийския градски съд в производството по издаване на изпълнителен лист или от ВКС при искова молба от заинтересованата страна или по искане на прокурора.
- Арбитърът трябва да има висше образование, 10 години професионален стаж, висок морал и да не е осъждан за престъпление от общ характер.
- Към Министерството на правосъдието се създава регистър на арбитражните съдилища, които придобиват компетентност след вписване в него. Министърът упражнява контрол върху дейността на вписаните арбитражи.
печатница за изпълнителни основания
а
.
ного от тези
Целите на този закон определено следва да се приветстват, техниката му може доста да бъде подобрена, а що се отнася до подхода
тствам
с
межд
потребители,
решително отхвърлям идеята да се лицензират арбитражните институции",
.
Кристиан Таков: Лицензирането на арбитражите няма да реши проблеми, а ще създаде много нови.
Фотограф: Надежда Чипева
тези дела
Монополисти, колекторски фирми, фирми за бързи кредити, агенции за недвижими имоти и всякакви други доставчици на услуги вече няма да могат да решават споровете с клиентите си чрез съмнителни арбитражи. Това послание отправиха в четвъртък депутатите в парламента при гласуването на първо четене в парламента на промените в Гражданския процесуален кодекс - прието с пълно единодушие и в пленарна зала, и в комисиите.Проектът изключва гледането на потребителски спорове от арбитражни съдилища, като така се очаква да се спре порочната практика на потребителите да се налага без право на избор решаването на споровете им с търговеца през арбитраж, където законът се прилага твърде "произволно".Законопроектът е изготвен от работна група при омбудсмана Мая Манолова, която е и негов инициатор. Именно покрай нейната кампания се чуха чудовищни неща за някои арбитражни съдилища, включително че там правораздават лица с присъди и без висше образование. Според Манолова съществува една частна паралелна система на правораздаване, която работи на големи обороти. В страната има 45 арбитражни съдилища, един от тях се хвали, че годишно решава над 100 000 дела. Това прави по 300 дела дневно, включително в почивните и празничните дни, изчислява омбудсманът, като изрично изключва от общия кюп трите големи арбитража, създадени при национално признатите работодателски организации, които действат като съдилища между търговци.За сравнение, Арбитражният съд (АС) при БТПП, авторитетна институция със 120-годишна история, през последните години се произнася по между 300 и 800 дела годишно. Всички окръжни съдилища в България, включително и СГС, където работят над 780 съдии, през 2015 г. са разгледали 114 550 дела, а са решили 89 565 дела.По правило арбитражните съдилища разглеждат дела между търговци - равнопоставени страни, които доброволно се съгласяват на този способ и избират съдиите. Проблемът сега е, че много от тях просто са загубили характера на арбитраж и са се превърнали вкоментира за "Капитал" председателят на АС при БТПП Кристин ТаковРазбира се, всеки потребител трябва да си плаща сметките. Но марбитражи са създадени при самите дружества ищци. Произнасят се по спорове, в които изобщо липсва арбитражна клауза, решават делата при нередовно призован ответник и в негово отсъствие присъждат задължения, погасени по давност или изобщо несъществуващи. Манолова дава пример с Арбитражния съд във Варна, създаден от енергоразпределителното дружество "Енерго-про", което включва арбитражната клауза във всички бланки и документи, които дава на своите клиенти - "Ако искаш да имаш ток, ще приемеш арбитражна клауза".Проблемът обаче е симптоматичен с друго. Манолова обяснява, че в тази ситуация контролните органи са безпомощни. Комисията за защита на потребителите например два пъти е искала от "Енерго-про" да махне арбитражната клауза; без ефект. Безсилието на институциите не за първи път води до законодателна инициатива. Положителната разлика в случая е, че принципно тази промяна среща широка подкрепа, включително и от Министерството на правосъдието, Върховния касационен съд, работодателски организации.Още от създаването му функцията на арбитража е да урежда вътрешни проблеми на едно съвсем конкретно съсловие – търговското, никому не е и минавало и през ум да предявява нетърговски спор пред арбитраж, заявява Таков.Според него, става дума за цял комплекс от проблеми: "Продължаващото над две десетилетия пълно незачитане на правото, усещането за безнаказаност, сравнително бавните съдебни процедури, които карат стопанските субекти да търсят по-бързо решаване на споровете и да се доберат до изпълнителен лист, ниската правна култура на българина, който не знае по какъв начин да се защити, но някак си вярва, че може да му се размине, ако си зарови главата в пясъка, и не на последно място се надява да се покрие от правосъдие, като просто отказва да получи призовка или се прави, че не я е получил." Към това се прибавят и проблемите в работата на пощите, които най-често извършват призоваването."Уверявам ви, че истински добрите арбитражни институции, на които можете да се доверите, са по-малко от пръстите на едната ръка", казва Таков.– привеизключването напоровететърговци инокоментира ТаковСпоред него има няколко изхода. Единият е подходът на законопроекта да се забрани арбитражите да разглеждат спорове с потребители. Другият е да се ограничи броят на субектите, които могат да създават арбитраж, като се позволи това на определени търговски организации или организации на бизнеса. Таков обаче е скептичен, че в българска среда това ще срещне "не особено смислени и обосновани, но вероятно широко приети обвинения в лобизъм в полза на основните национално признати работодателски организации, на които ще им бъде приписано желанието да монополизират арбитражното производство."Той обаче категорично отхвърля третия подход - идеята за лицензиране на арбитражните съдилища, каквито всъщност са основните възражения и от другите институции. На първо място, подобен подход няма да бъде ефективен в български условия, където всякакви изисквания могат да бъдат заобиколени, а "формалното изпълнение на множество процедурни изисквания е национален спорт".От друга страна, Министерството на правосъдието в момента няма ресурс да извършва проверка за годност на арбитражите, а раздуването на администрацията пък неизбежно води до засилване на корупционната среда. Лицензионният режим няма как да обхване инцидентния арбитраж (ад хок), който действа само за конкретен спор. Нещо повече, България е страна по европейската Конвенция за външнотърговски арбитраж и има ангажимент да допуска изпълнението на арбитражни решения, които са на арбитраж ад хок. Чрез този закон ще се стигне до невъзможност за принудително изпълнение на неговите решения, което ще бъде в директно противоречие със задълженията по конвенцията. Освен това излиза, че всеки чуждестранен арбитраж със седалище извън България, който по понятни причини няма да се лицензира в нашето правосъдно министерство, ще е издал решение, което няма да може да бъде осъществено принудително на територията на страната. Според Таков само това е достатъчно основание законът да бъде атакуван пред Конституцинния съд.Има и още един важен ефект на законопроекта, който никой не е изследвал – какво натоварване ще поемат съдилищата след изваждането на потребителските спорове от арбитражите. В момента никой не разполага със статистика за броя на. Това тепърва ще се превърне в проблем - ако не на законодателя, на съда.


description: Правителството отпуска нови 20 млн. лв. за строителството на съоръжението

title: Средствата за оградата на турската граница достигат 170 млн. лв.

maintext:
© НАДЕЖДА ЧИПЕВА
На заседанието си в сряда кабинетът одобри още 20 млн. лв. за областните управители в Ямбол, Хасково и Бургас за дострояване на оградата между България и Турция, която трябва да бъде общо около 230 - 240 км. От пресцентъра на правителството обясняват, че "съоръжението е от изключително значение за противодействие на нарастващия през последните години миграционен натиск". С подобни мотиви до момента бяха отделени общо 146 млн. лв. за строителството, като последният транш от 44 млн. лв. беше през юни. Така общата цена на оградата вече доближава почти 170 млн. лв., което я превръща в един от най-големите строителни обекти, финансирани от държавата.
Впоследствие при настоящото правителство дострояването на оградата бе прехвърлено към областните управители с цел ускоряване на работата. Парламентът пък промени Закона за обществените поръчки, който даде възможност да не се обявяват търгове за съоръжението, тъй като е свързано с националната сигурност. Така новите километри от оградата отново са изграждани с пряко договаряне, като според информация на "Капитал Daily" от юли по тях са работили общо 11 фирми, две от които са държавни - "Транспортно строителство и възстановяване" и "Геопланпроект". Сред останалите строители са още дружествата ЕТ "Металик - Иван Михайлов", "Геострой инженеринг", "Пътстрой Бургас", "АБ инвест НН", "Булдени", "Пътинженерингстрой - Т" и др. На този етап няма и информация кога ще бъде завършена оградата, като към момента трябва да са построени над 160 км от нея. Първоначално обявеният срок за изграждането й беше март, впоследствие пролетта, след което последва и ново отлагане за септември. В началото на октомври министърът на вътрешните работи Румяна Бъчварова съобщи в парламента, че се очаква съоръжението да бъде готово до края на годината.
Поредна порция средства за доизграждането на ограда на границата на България с Турция предстои да бъдат отпуснати, след като на заседанието си в сряда Министерският съвет реши да насочи към съоръжението още 20 млн. лв. Така общата сума вече достига малко под 170 млн. лв. Отделянето на средствата за оградата отново е мотивирано с нарастващия бежански натиск, а строителството продължава вече трета година, въпреки че вече са изтекли няколко "крайни" срока за довършването й.Строителството на оградата по границата започна преди повече от две години от тогавашното правителство на Пламен Орешарски. Тогава бяха изградени първите 30 км от съоръжението, като процедурата се движеше от Министерството на отбраната. Покрай строителството избухна скандал между тогавашната опозиция в лицето на ГЕРБ и БСП, тъй като първите километри бяха изградени без обществена поръчка, а освен това един от доставчиците на материали за съоръжението - "Завод за пружини" в Казанлък, е собственост на местния общински съветник от левицата Александър Минчев.


description: И още: Бягството от президентски дебат е политическо самоубийство; Защо феновете на Тръмп и Путин си приличат

title: Мнения Daily - Борисов превръща държавата в прахосмукачка

maintext:
С тази си хватка г-н Борисов не е новатор. Ползват я пламенно комунистите, които идват на власт, отричайки да имат нещо общо с "монархофашизма".
© ЮЛИЯ ЛАЗАРОВА
Понеже навън никой не е склонен да се впечатлява от номерата на Борисов, той ни ги играе на родна сцена.
Фотограф: Анелия Николова
Фотограф: Mike Segar
Това е дълбоко, всепоглъщащо чувство, което прилича повече на религиозна вяра, отколкото на политическа философия.
ДеконструкцияКоментар на проф. Ивайло Дичев за "Дойче веле"Знаете ли какво ме дразни най-много в управлението г-н Борисов? Мога да преглътна злоупотребите, издигането на некадърници, неслучващите се реформи, изобщо всичко, за което си говорим във Фейсбук. Но това, което истински ме вбесява, е безотговорното популистко погазване на държавния континуитет.Ето пресен случай - драмата около ООН. Можеше да запази г-жа Бокова, можеше да я смени още когато се завърна на власт. Но той избра да обяви, че тя е кандидатура на Орешарски и следователно всички вини трябва да се търсят у него. Или да вземем още по-безумния случай със злополучната АЕЦ в Белене. Можеше да я спре, можеше да я построи. Той обаче реши да се "дистанцира" - била престъпно решение на предишните. Какво излиза? Че идването на власт на ГЕРБ е един вид номадско нашествие, което занулява съществуващата държавност и започва да строи от нулата.Сигурно някой конституционалист ще го обясни по-прецизно. Аз просто искам да обърна внимание на обстоятелството, че подобни пози имат наистина деструктивен ефект върху крехката ни гражданска култура.Една и съща ли е държавата сега и преди три години? Принципът на държавния континуитет означава, че новият управник поема главните ангажименти на предшествениците си, независимо дали му харесват или не. Ако ще му тежи да ги изпълнява - ами да не се хваща! Държавата не е прахосмукачка, която да върнеш, ако откриеш скрити дефекти. Но г-н Борисов си позволява точно това - прави ни на прахосмукачки, за които си иска парите обратно. Изведнъж открива, че имало едни пари за плащане, че били подписани едни договори, че човешкият материал бил лош...В международните отношения трудно можеш да се измъкнеш от принципа на континуитета - освен ако не става дума за преврат, война, революция. И понеже навън никой не е склонен да се впечатлява от номерата на Борисов, той ни ги играе на родна сцена. Друг бил издигнал Бокова, друг бил поръчал "Белене". И ето, че наместо да обсъждаме неговите управленски решения, ние се хващаме за гушите - русофили срещу русофоби, носталгици срещу антикомунисти. А междувременно умира и последната надежда, че има нещо като българска държава.Сериозните държави постъпват другояче.С тази си хватка г-н Борисов не е новатор. Ползват я пламенно комунистите, които идват на власт, отричайки да имат нещо общо с "монархофашизма". Опитват да я приложат и крайните седесари през 90-те, обявявайки комунизма за престъпен и дори несъществуващ. Във външнополитически план тази работа не успява, защото България е част от една система от държави, където няма как да се измъкнеш от идентичността си. Но във вътрешен план - о, сладост на разрушението, на самоотрицанието!Сериозните държави правят друго - поемат не само юридическите си задължения, но и моралната отговорност за престъпленията, които са извършили предшествениците им. Тук веднага се сещаме за Германия, но си спомняме също така как при Ширак Франция пое отговорността за режима на Виши. Другояче постъпват в Турция с арменския геноцид, в Русия с Гладомора. Къде ще се подредим ние? Ще продължаваме ли да си играем на тука има, тука няма? До пълното заличаване на държавата?Избори 2016От коментар на WebcafeНяма друг бизнес като шоуто по време на избори. Да водиш политически спор на живо, не е като да репетираш пред огледалото. Една неуместна реплика може да извади от играта дори най-сигурния победител (справка: ходът с компроматната папка на Петър Стоянов по време на единственото му участие в тв дебат през 2001 г.). Неслучайно 100 милиона души в САЩ гледаха първия челен сблъсък между Клинтън и Тръмп - 90 минути пряк контакт са достатъчни, за да компенсират 365 дни отегчителни повторения на заучени речи, написани от някой друг.Само че дори тази игра си има правила. Датите, локациите, форматите и водещите на президентските диспути в САЩ се определят една година преди изборите, а не в последния момент. Теренът не е студиото на нечий сутрешен блок, а са университетски аудитории.Ефирът е споделен от всички уважаващи себе си медии, а не е борба за "ексклузивитет". Модераторите на дискусията не са местният Антон Хекимян, а са журналисти с десетилетен опит, рефлекси на хищник и няколко вагона книги разлика с българските си колеги.Нито Клинтън, нито Тръмп си позволяват лукса да бягат от дебати - дори в най-критичния за кампанията си момент. Нито нейната пневмония, нито неговият компроматен срив бяха извинение за отбой от поетия ангажимент. На този фон позакъснелите оферти за среща на "неутрален терен" от страна на Румен Радев изглеждат напълно смехотворно. Същото се отнася и за злорадството от страна на ГЕРБ, които не са се явявали на лидерски дебат от... 2009 г.НационалколективизъмОт коментар на Александър Голдфарб, директор на фонд "Литвиненко", в блога му на "Эхо Москвы". Преводът е на "Клуб Z".Внимателните наблюдатели на политическите нрави от двете страни на руско-американската бариера не могат да не забележат очевидния паралел в светоусещането и поведението на привържениците на Тръмп и Путин – прословутите 86% в Русия и около 40% в Америка. И едните, и другите са "национално мислещи" хора, т.е. черпят своята идентификация от идеята за възраждане на потъпканото им отечество. На руски това звучи "Да изправим Русия на крака!", а на английски - "Да върнем величието на Америка!". Идеята за националното възраждане и в двата случая включва задължително образа на врага и теорията на заговора.Врагът за путинистите са Западът и либералите, които са замислили да подчинят и разделят Русия. За тръмпистите това са имигрантите, чернокожите, латиносите и либералите, които са замислили да превърнат Америка в страна от третия свят. В двата случая централна тема в идеологията се явява усещането за неизбежна опасност "над нас", идваща от "чуждите".Чувството за "наше", което е под вражеска угроза, създава виртуална реалност и конфронтационна система от ценности. Изконните руски ценности, "духовните устои" се представят като отпор на зловещата "Гейропа". "Истинският американизъм" на тръмпистите е отговор на въображаемия натиск на "политическата коректност". Това е дълбоко и всепоглъщащо чувство, което прилича повече на религиозна вяра, отколкото на политическа философия. Тръмпистите и путинистите гледат на политическата борба в морални категории, като на битка между доброто и злото.Тази страст идва не от разума, а от сърцето. В нейната основа лежи свойството на човешката природа да компенсира усещането за незащитеност и безпомощност пред непознатия свят, като се вкопчва в стадото и в митовете за машинациите на врага.


description: Няколко тенденции за бързото развитие на триизмерния печат

title: Бъдещето е принтирано... в 3D

maintext:
[Shutterstock]
Този текст е част от специалното издание на "Капитал" Технологии за бизнеса. Всички текстове по темата може да откриете тук.
Потенциалът на 3D принтирането надхвърля границите на въображението и възможностите във всяка индустрия. Не е преувеличено да кажем, че след време такива машини ще има във всеки дом, офис, завод и строителна площадка. И макар да е основна част от индустрията на бъдещето, технологията е използвана от близо три десетилетия от различни компании за направата на прототипи и части. Сега сме свидетели просто на демократизацията на триизмерния печат, който ще промени живота ни. Няколко тенденции показват какъв ще е огромният ефект от навлизането на технологията в масова употреба:Ще се появяват все повече материали за принтиране. Използването на метали вече е факт (стомана, титан, злато и т.н.), но ще навлизат все повече органични материали за направата на кожа и органи. Друга бъдеща тенденция ще е използването на мултиматериално 3D принтиране. Но още по-интересно ще персонализирането на самите съставки - например в медицината. Те ще могат да съдържат лекарства и антибиотици, който постепенно да пускат в организма.Според Forbes някои учени вече експериментират с използването на графен, който е гъвкав, прозрачен и е 100 пъти по-здрав от стоманата. Така ще е възможно да се принтира примерно костюма на Супермен.Неотдавна съоснователят на Twitter Биз Стоун предрече, че след десет години Nike може да е само софтуерна компания. Благодарение на 3D принтирането всичко ще се произвежда много по-близо до потребителите, дори и в домовете им. По квартали и малки градове ще се появят малки локални фабрики, които ще са свързани с глобалната мрежа и ще задоволяват местните нужди. Подобно развитие ще има огромно отражение върху индустрията и ще промени изоснови днешните вериги на доставки."Ние имаме визия - правиш модел, изпращаш го и той се принтира направо на съответния местен пазар. Така се произвежда по-ефективно и екологично, с по-малко замърсяване, с по-малко енергия", заяви преди време пред "Капитал" Шейн Уол, главен технически директор на HP Inc.Но преди да се случи тоталното навлизане на 3D принтерите в дома и производството, тече аутсорсингът на дейности в този сегмент. Въпреки напредъка на технологиите и спада на цените на машините все още използването им е трудно. Точно тук на помощ идват услугите на външни изпълнители, които стават все по-бързи, удобни и евтини за поръчка. Някои компании вече предлагат 24-часова направа и доставка след поръчката. Което кара по-малките компании и дизайнери да не бързат с покупката на собствени принтери, а да ползват външни услуги.Според анализатора Рик Смит друга тенденция, която в бъдеще може да промени индустрията, е изготвянето на микро- и наноструктури. Сред тях може да са батерии, големи колкото ориз, които да захранват дребни машини като медицински устройства и дори малки роботи. Такава батерия вече е създадена от екип в Харвардския университет именно чрез 3D принтер.В самолетната и автомобилната индустрия има все повече части и компоненти, които са скъпи и трудни за направа чрез традиционните технологии. Тук на помощ идват 3D принтерите. Но с напредъка на технологията става явна и все по-голямата нужда от експерти - най-вече дизайнери и инженери, които да следят целия процес. Така че тепърва ще се променят специалностите в университетите и училищата, които да отразяват нуждата от такива подготвени кадри.Традиционната индустрия често води до замърсяване. В много случаи 3D принтирането намалява отпадъците и вредните емисии. То удължава живота на продуктите чрез бързата направа на резервни компоненти. В същото време чрез описаните по-горе локални фабрики транспортът на продуктите няма да е дълъг, което означава и по-малко вредни емисии. Отделно чрез внимателното планиране на производството няма да има толкова изостанали и непродадени продукти, които после отиват директно на боклука. Всичко това звучи добре на теория, но според много проучвания 3D принтирането също има своите еконедостатъци. Машините използват много електричество, често работят с полимери и също отделят вредни емисии. Но с напредването на технологиите тези минуси ще бъдат ограничени.Вече се предлагат програми, които позволяват на потребителите да променят дизайна на принтирания продукт точно преди да го пуснат към машината. Например бижутерите могат да променят формата на поръчаните сватбени пръстени през браузъра си, като в същото време софтуерът изчислява и как се променят разходите им.Според анализаторската компания Сanalys глобалният пазар за 3D принтери и услуги ще достигне 16.2 млрд. долара през 2018 г. САЩ са най-големият пазар, най-вече заради по-евтините машини и внедряването на технологията от все повече компании. В същото време Азия е най-динамичният пазар в сектора. Най-същественият глобален скок се очаква между 2017 и'2019 г., когато доставките на принтери ще нараснат двойно. На потребителския пазар вече има хиляди производители, които се опитват да продават принтери под 1000 долара. В корпоративния сегмент няма голям спад на цените, но затова пък устройствата стават далеч по-бързи и по-качествени, както и позволяват използването на все повече материали. Най-голямата гаранция за продължаващия растеж в индустрията е наличието на все повече стартъпи - някои от най-иновативните фирми тук са млади фирми. Сред тях са MarkForge, Voxel8 и Carbon3, които постоянно въвеждат новости в машините.


description: Компаниите започват да публикуват отчетите си за третото тримесечие на годината, като във вторник това ще направи синият чип Alcoa. Delta Air Lines...

title: Корпоративният сезон на Уолстрийт навлиза в разгара си

maintext: Компаниите започват да публикуват отчетите си за третото тримесечие на годината, като във вторник това ще направи синият чип Alcoa. Delta Air Lines ще се отчете в четвъртък. Петък ще е важен за Уолстрийт и банковия сектор – тогава финансовите си резултати ще публикуват най-голямата банка в САЩ JP Morgan и Wells Fargo. По закон компаниите трябва да се отчетат в рамките на следващия месец след приключването на тримесечието, а финансовите им резултати дават основна насока за движението на акциите им и индексите в САЩ.


description:
Близо 40% от 15-годишните са функционално неграмотни, най-откъснати от системата са ромските деца.

	Още по темата

	Борбата е...

title: Всяко четвърто дете спира да учи след VII клас

maintext:
Дори когато завършат средно образование, една трета от младежите не могат да демонстрират умения или нямат мотивация, за да се реализират
© ЦВЕТЕЛИНА БЕЛУТОВА
Близо 40% от 15-годишните са функционално неграмотни, най-откъснати от системата са ромските деца.
от децата в България
от 2012 г. насам. Най-откъсната е групата на децата от ромски произход. По-малко от половината от ромските деца - 42%, са обхванати от предучилищното образование, а други над 23% от тях никога не тръгват на училище.
т.е. не могат да четат, пишат или смятат или поне не могат така, че да се справят в ежедневието. Дори когато завършат, една трета от младите българи не могат да демонстрират умения или нямат мотивация, за да се реализират. Около 35% от наскоро завършилите (в последните 3 години) не са заети на пазара на труда.
Стаматов: Вслушахме се
Средствата, които са предвидени за стипендии на ученици с ромски произход, са осигурени от Ромския образователен фонд. Тези стипендии, които идват оттам, ще бъдат дадени на децата, а държавната субсидия ще бъде предназначена за учителите - за по-качествено обучение на тези по-изоставащи деца.
Това обясни отново зам.-министърът на образованието Диян Стаматов за пренасочването на планираната помощ от децата към учителите . Идеята държавата да финансира месечни стипендии на 700 деца от ромски произход за две години беше посрещната остро от родители и граждани.
На въпроса защо министерството първо подкрепи идеята, а след това се отказа от нея Стаматов отговори: "По-скоро се вслушахме в гласовете на различни групи хора в цялата страна и в това аз лично не намирам нищо лошо. Ние сме в един много дълъг преход, в който трябва да се вслушваме винаги в гласа на всеки".
Той изтъкна, че образованието е приоритет за правителството, което е предвидило увеличение на бюджета на МОН за догодина със сума, каквато няма за никое друго ведомство - 223 млн. лв. От тях 20 млн. лв. ще са за обучения и квалифициране на учителите в модерни и иновативни методи на преподаване.
Почти една четвърт(24%), завършили основно образование, не продължават към следващата степен. От преминалите в средно образование успяват да завършат около 89%. Налице е сериозен и растящ проблем с ранното отпадане на българските ученици от образователната система, се казва в нов доклад на мрежата от организации "Образование България 2030".Според анализа на данните, събрани от НСИ, Евростат и официалните европейски институции, делът на преждевременно напусналите системата на образованието у нас расте трайноСъстоянието на образователната система показва още много проблеми. Не се отделят достатъчно пари за сектора - разходите за него са 9.8% от БВП при средно за ЕС 10.3%. "Същинският проблем е, че тези средства не се разходват рационално", обясни Златка Димитрова, един от авторите на доклада, за "Дневник". По думите й със сходен ресурс други страни в Европа постигат много по-добри резултати от тези, които показват българските ученици. Осезаем е например дефицитът на иновативни учители.Същевременно 40% от 15-годишните в България са функционално неграмотни,


description: Втората по височина сграда в страната - Torre Cepsa, беше собственост на инвестиционния фонд International Petroleum Investment Co (IPIC) от Абу Даби

title: Амансио Ортега купи небостъргач в Мадрид за 490 млн. евро

maintext:
Испанският предприемач е вторият най-богат човек в света след съоснователя на Microsoft Бил Гейтс.
© Reuters
Придобивката е поредната стъпка в осъществяването на стратегията на странящия от медиите текстилен магнат за създаване на имотна империя посредством Pontegadea Inmobiliaria, която е една от най-големите имотни компании в Испания, и холдинговото инвестиционно дружество Pontegadea Inversiones, отбелязва Reuters.
Според източника на агенцията Pontegadea Inmobiliaria е купила сградата от магната от Обединените арабски емирства и бивш управляващ директор на инвестиционния фонд от Абу Даби International Petroleum Investment Co (IPIC) Хадим ал-Кубайси. Фондът имаше опция до 1 октомври да придобие небостъргача от спасената от фалит испанска банка Bankia, която е била упражнена в последния момент. След това имотът е бил препродаден на компанията на Ортега. Ал-Кубайски беше отстранен от ръководната си позиция в IPIC през 2015 г., след като беше замесен в скандала с ограбването на средства от малайзийския държавен фонд 1MDB.
От Pontegadea Inmobiliaria са отказали коментар пред Reuters по информацията за придобиването на сградата, наречена Torre Cepsa по името на основния си обитател – испанската енергийна компания Cepsa, която е 100% собственост на IPIC. Небостъргачът е вторият по височина в Испания и пети в Европейския съюз. Част е от мадридския бизнес комплекс Cuatro Torres Business Area ("Четирите кули") в северната част на града. Завършената през 2008 г. сграда е проектирана от британския архитект Норман Фостър и първоначално носи наименованието Torre Repsol, тъй като идеята е в нея да бъде преместена централата на местния петролен гигант Repsol. Впоследствие обаче плановете на компанията се променят и все още строящата се кула е продадена през август 2007 г. за 815 млн. евро на най-старата испанска спестовна банка Caja Madrid, която през 2010 г. стана водещата измежду общо седемте финансови институции, обединени в Bankia.
Ортега вече притежава имоти в елитния лондонски квартал "Мейфеър" и на прочутата "Оксфорд стрийт" в британската столица, както и на топ локации в Ню Йорк, Мадрид и Сеул, припомня Reuters. Голяма част от тях се отдават под наем на магазините на Inditex, в чието портфолио освен Zara влизат и брандовете Pull & Bear, Massimo Dutti, Bershka, Stradivarius, Oysho, Zara Home и Uterque. В някои от имотите наематели са и конкуренти като шведската H&M.
Навършилият 80 години през 2016 г. испански предприемач е вторият най-богат човек в света след съоснователя на Microsoft Бил Гейтс. През юли списание Forbes оцени състоянието му на 72.7 млрд. долара. Към края на 2015 г. Pontegadea Inmobiliaria управлява активи за 6.06 млрд. евро, което е с 8.3% повече спрямо година по-рано, припомня още агенцията.
След текстилната си империя най-богатият европеец Амансио Ортега продължава да изгражда и имотната си такава. Милиардерът, основател на модната империя Inditex, която е собственик на марката Zara, е купил един от най-известните небостъргачи в Мадрид срещу 490 млн. евро. Сделката е била осъществена през компанията му за инвестиции в имоти Pontegadea Inmobiliaria, предава Reuters, като се позовава на неназован източник, съобщил за покупката късно в петък.


description: С колекцията Smart Lighting на ИКЕА, включваща LED крушки, осветителни панели и врати, можеш лесно да настроиш светлината в дома си – от топла до...

title: Избери Светлата страна!

maintext:
[ИКЕА]
Публикацията е част от платеното съдържание в Капитал Light.
Толкова отдавна всичко шведско ни е на сърце, че чак звучи безинтересно да ти припомняме любимите си примери за добра мисъл в добър дизайн.С колекцията Smart Lighting на ИКЕА, включваща LED крушки, осветителни панели и врати, можеш лесно да настроиш светлината в дома си – от топла до студена. Изследване на компанията показва, че има голяма разлика между двете. Първата е по-подходяща за занимания, в които се концентрираме, а втората ни предразполага да разпускаме. "Home Smart осветлението ти позволява да създадеш най-подходящата осветеност за себе си," споделя Жанет Скйелмус, мениджър на Бизнес направление "Осветление и безжично зареждане".Колекцията избягва излишното окабеляване с безжично зареждане. Всичко, което ще трябва да направиш, е да замениш обикновените с LED крушки, приложими за всяка лампа, дори и за по-стари модели, понеже технологията за регулиране на осветеността е интегрирана в самата крушка. Дистанционно ще управляваш до 10 източника на светлина едновременно.За вдъхновение, тук ще ти разкажем за полилеите ÄLVSBYN и IKEA PS и настолната лампа LAMPAN.Home Smart технологията съществува от няколко години, но все още не е достъпна за повечето хора. С помощта на посещения у дома, изследвания сред клиентите и проучвания на IKEA Home living lab (апартамент в Швеция, в който семейства тестват бъдещи решения за дома), ИКЕА работи, за да промени това.Новата Smart Lighting колекция ще бъде пилотно представена на 4 пазара: Швеция, Чешката Република, Италия и Белгия. България и останалите пазари в Европа, както и Северна Америка, ще въведат Smart Lighting продуктите през 2017 г.


description: През Marketplace те ще могат да купуват и продават различни стоки

title: Facebook пусна услугата си за търговия между потребителите

maintext:
В бъдеще интернет гигантът би могъл и да монетеризира Marketplace.
© Dado Ruvic
По данни на Facebook всеки месец повече от 450 млн. потребители от цял свят посещават обособени групи за покупко-продажба.
Фотограф: Facebook
Подвеждащите данни на Facebook
В края на миналия месец стана ясно, че в продължение на две години Facebook е преувеличавал времетраенето на гледанията на видеата в платформата с между 60% и 80%. Това накара големите рекламодатели и агенции, които инвестират огромни бюджети в онлайн реклама, да поискат ясни метрики и прозрачност при измерването на кампаниите в социалната мрежа. От асоциацията на рекламодателите в САЩ предлагат показателите за измерване на кампаниите във Facebook да бъдат акредитирани от независимата група за одит на медийното измерване Media Rating Council. От Facebook излязоха с изявление, че се извиняват за грешката и обсъждат как да работят съвместно с асоциацията.
Социалната платформа предлага на абонатите си новата услуга Marketplace, през която потребителите могат да купуват и продават различни стоки. Ако до момента това се случваше през групите във Facebook, вече всеки ще има достъп до всички предложения в платформата. Чрез приложението Messenger пък потребителите могат да се свързват помежду си и да се уговарят допълнително за сделките.По данни на Facebook всеки месец повече от 450 млн. потребители от цял свят посещават обособени групи за покупко-продажба. Поради тази причина чрез Marketplace компанията иска да обедини предложенията и да улесни търсенето за потребителите. Новата услуга разполага с три основни функции в зависимост от желанията на аудиторията. Потребителите, които търсят да купят нещо конкретно, имат подробни филтри в търсачката на Marketplace, които работят чрез задаване на хаштагове. Търсенето може да се зададе по определен вид стока, категория, локация или цена. За тези, които искат просто да разгледат предложенията, услугата им генерира автоматично публикации на базата на техните интереси във Facebook или предишни търсения. Потребителите могат и лесно да продават стоките си. Необходимо е само да направят снимка, да добавят описание, локация и цена и да публикуват предложението. Комуникацията между потребителите и допълнителните условия по сделката могат да бъдат обсъдени през приложението Messenger, като те се представят с личните си профили във Facebook.Marketplace е вече активен на мобилните устройства в САЩ, Великобритания, Австралия и Нова Зеландия. Потребителите могат да я открият в началната страница на мобилната версия на Facebook приложението. Ако услугата стане достатъчно популярна и привлече интереса на потребителите, ще стане достъпна на глобално ниво. Също така в бъдеще интернет гигантът би могъл и да монетизира Marketplace, позволявайки на рекламодателите да публикуват рекламно съдържание сред обявите в платформата. "След като сме достатъчно уверени, че сме направили всичко възможно за доброто потребителско преживяване, бихме обмислили варианта да представим услугата и на бизнесите. Чак след това бихме разгледаме възможностите за монетизирането й", казва Боуен Пан, продуктов мениджър на Marketplace, цитиран от TechCrunch. Недостатък на услугата е липсата на рейтингова система за купувачите и продавачите, което би могло да създаде предпоставка за некоректно отношение.Това не е първият опит на Facebook да представи услуга в областта на онлайн търговията. През 2007 г. беше пусната първата версия на Marketplace за класифицирани обяви за продажба, наем, работни места и др. Тогава така и не успя да спечели достатъчно голям интерес сред потребителите и през 2009 г. управлението й се прехвърли към компанията Oodle, която поддържаше платформата. Преди две години обаче услугата беше изцяло закрита.


description: Компанията ще плати 47 млрд. долара за холандския производител

title: Qualcomm купува NXP в най-голямата сделка в сектора с чипове

maintext:
Пол Моленкопф, главен изпълнителен директор на Qualcomm, търси разширение на пазарите, в които оперира компанията
© Steve Marcus
Сделката е показателна за стратегията за бъдещето на Qualcomm. Американската компания, която прави основно процесори за смартфони, изпитва затруднения заради намаляващото търсене на мобилни телефони. След сделката с NXP общите приходи ще достигнат 30 млрд. долара годишно, а според прогнозите на Qualcomm продуктите на двете фирми ще достигат до пазари с общ обем 138 млрд. долара през 2020 г. Две години след приключване на сделката ще бъдат спестявани разходи за 500 млн. долара годишно. От компаниите не са обявили кога очакват да приключи сделката, но Моленкопф коментира, че ще търси възможно най-бързо сливане на фирмите и техните продуктови линии, като в новото ръководство на компанията ще има представители и от двете дружества.
Придобиването на NXP е поредна консолидация при производителите на чипове. Досега най-голямото сливане в сектора беше миналата година, когато Avago купи Broadcom за 37 млрд. долара. "За NXP няма вече достатъчно пространство в мобилния бизнес, в което да расте. Те вече са доминиращият производител на чипове в индустрия, която започва да забавя растежа си", коментира Сид Парах, фондов мениджър в Becker Capital. Той смята, че за дългосрочните инвеститори разширението на портфолиото на Qualcomm е добра стъпка.
Подобно на много други фирми в IT сектора Qualcomm също ще се насочи към интернет на нещата. Чрез производството на чипове и придобиването на NXP тя ще може още по-лесно да прави връзката между отделните устройства. Компанията вече е дала на потребители да тестват нови модифицирани телефонни чипове, които според тях са най-лесният начин да се добавят функции към устройствата. Стратегията все още е в ранна фаза, като в Qualcomm са най-обнадеждени за резултатите си при свързването на телефони с автомобили. "Автоиндустрията и интернетът на нещата са по-скоро сектори, които свързваме с полупроводниците. Qualcomm знаят това, както и какви възможности получават с придобиването на NXP", коментира Тимъти Аркюри, анализатор в Cowen & Co.
Най-големият производител на чипове за мобилни телефони - Qualcomm, купува холандския производител на полупроводници NXP Semiconductors за 47 млрд. долара, съобщава Bloomberg. Сделката ще влезе в историята с най-високата цена, платена за компания в сектора с полупроводници и чипове. За разговори между двете компании се заговори в началото на месеца, като преди това Qualcomm изкупи редица компании с цел да разшири портфолиото си. Цената ще бъде платена в брой, а за част от финансирането компанията ще осигури заем. Цената е 11% над пазарната оценка на NXP.Стив Моленкопф, главен изпълнителен директор на Qualcomm, смята, че сделката ще позволи на компанията да навлезе по-агресивно в автоиндустрията. NXP е най-големият доставчик на чипове за автомобилната индустрия. Самата холандска компания закупи през миналата година компанията за полупроводници Freescale и така увеличи дела си на пазара."Никога не е било тайна, че се оглеждаме за закупуването на други компании", коментира Моленкопф в интервю. "Ако погледнете стратегията ни за растеж, ще видите, че се опитваме да навлизаме в съседни на нас пазари във време, в което те се отделят от традиционния си начин на работа", добави още той.


description: 755 лв. е средният осигурителен доход за август, обяви НОИ. Равнището на индикатора служи за изчисляване на размера на септемврийските...

title: Вечерни новини: 11 октомври

maintext:
В Дубай започва строителство на най-високата кула в света. Тя трябва да е готова до 2020 г. и да е по-висока от досегашния рекордьор "Небесното дърво" в Токио, който е 634 метра. Засега не се съобщава колко ще струва кулата, но от върха й ще се открива 360-градусова гледка към Дубай. Там се намира и друга забележителност - най-високият небостъргач "Бурдж Халифа", който е висок 829.8 м.
© Reuters
755 лв. е средният осигурителен доход за август, обяви НОИ. Равнището на индикатора служи за изчисляване на размера на септемврийските пенсии.
Схемата за подпомагане на общините за ефективно използване на минералните ресурси е била разработена след анализ на трудностите, които местните власти срещат. Тя ще се администрира от Националния доверителен екофонд.
Фотограф: АНЕЛИЯ НИКОЛОВА
Датският архитект урбанист Ян Геел ще консултира Столичната община в изработването на дългосрочна визия за подобряване на градската среда и гарантираното развитието на София като зелен град. Поканата към него е да подпомогне планирането в създаването на зелени и качествени публични пространства със запазване на културно-историческия облик на София. Ян Геел е консултирал развитието на пешеходна зелена зона в Копенхаген. В последните 10 години работи за подобряване на градската среда в редица големи градове, сред които Лондон, Стокхолм и Сан Франциско.
Те дават тежест от 40% на предложените от кандидата цени за ползване на чадъри и шезлонги. Това заяви министър Николина Ангелкова пред участниците на конференцията "Прозрачност и ефективност на концесиите в България", организирана от Конфедерацията на работодателите и индустриалците в България (КРИБ). Ангелкова каза още, че се въвеждат формули за определяне на цените за чадъри и шезлонги - за плажове, намиращи се в населени места под 10 хил. души население, цената ще е до 2 лв., в тези с над 10 хил. души - 3 лв., а при националните курорти - 4 лв. До момента от новите 45 договора за наем на плажове приходите са 1.1 млн. лв. Изплатени са и санкции за 100 хил. лв. На конференцията министърът каза също, че през миналата година е отчетен спад от 10% на кадрите, работещи в туристическата индустрия.по пилотна програма на екоминистерството. Това е съобщила министър Ивелина Василева по време на дискусия.Предвижда се общините да бъдат подпомогнати в изграждането и поддръжката на разпределителна и довеждаща инфраструктура на тяхна територия. Ще се стимулира и развитие на балнео- и СПА туризъм, спортни дейности, оранжерийно производство и отоплението на общински сгради с геотермална енергия.В периода 11 - 21 октомври ще се приемат заявления за финансово подпомагане за отглеждане на добитък със средства на Европейския фонд за гарантиране в земеделието. Предвидената помощ е за общо 11.3 млн. лв. Отделно от това 13.1 млн. лв. ще бъдат разпределени сред кандидатите за държавна помощ de minimis.Това заяви австрийският министър на отбраната Ханс Петер Доскоцил пред Австрийската телеграфна агенция, цитиран от в. "Ди Пресе". Според него съществуват правни пречки за предоставянето на помощ за охрана. Освен това в България двустранните отношения по този въпрос не са в напреднал етап, който да води към удовлетворяване на такива искания.и какво става с разследването на записите на разговори между Владимира Янева и Румяна Ченалова. Вместо това приеха само за сведение справка за наказателните дела срещу съдии. В справката фигурират имената на 11 магистрати. "Наказателните производства трябва да приключват по най-бързия начин не само защото се засяга авторитетът на съдията, но защото се засяга престижът на правосъдието", е заявил по време на заседанието преди гласуването Калин Калпакчиев, член на ВСС, цитиран от "Правен свят".Това стана на заседание на общото събрание, за чиято легитимност има спорове. Единственият кандидат за нов ректор е бившият директор на "Майчин дом" проф. Виктор Златков. До събранието за смяната на властта в университета се стигна, след като одит на Министерството на образованието разкри злоупотреби в университета, извършени в мандата на бившия ректор Ваньо Митев. Той и близки до него кръгове инициираха свикването на общо събрание за смяната на настоящия ректор Вихра Миланова, от която се очаква да сложи край на порочните практики от предходните години. Самата Миланова оспорва легитимността на общото събрание, тъй като процедурите за насрочването му не са спазени, и възнамерява да обжалва в съда и отзоваването й.


description: Обединение от 15 организации ще прави стратегия за съживяване на БФБ

title: Нова структура ще развива капиталовия пазар

maintext:
Съветът ще работи по краткосрочна и дългосрочна стратегия за развитие на пазара
© ГЕОРГИ КОЖУХАРОВ
Първите практически решения от работата на съвета се очакват още следващата седмица.
Част от приоритетите на съвета
- Изготвяне на стратегия - усъвършенстване на нормативната уредба, развитие на диалога между институциите, създаване на условия за финансиране на МСП през борсата, улесняване на процедурите при IPO, образователни кампании
- Стимули за по-голям свободно търгуем обем акции (free float)
- Търговия на чужди финансови инструменти на пазара в България
- Стимулиране на търговия с книжа от масовата приватизация
- Стимули за листване на нови компании и разработване на процедури за отписване на тези, които не искат да се търгуват.
Нова структура ще прави стратегия за развитие на капиталовия пазар в България. Инициативата е на Комисията за финансов надзор, Централния депозитар и депутата Делян Добрев. Съвет за развитие на капиталовия пазар в България се създава с меморандум, който подписаха 15 бизнес и работодателски организации. Сред тях са асоциациите на основните сектори на пазара - банки, инвестиционни посредници, застрахователи, пенсионни фондове, управляващите дружества, борсата ЦД, КФН, както и работодателските КРИБ и БСК и други. Приоритети, които си поставя съветът, са решаване на най-наболелите проблеми, които спъват фондовата борса през последните години - ниската ликвидност, липса на нови емитенти, липса на доверие в пазара. Много от предложенията са правени по един или друг начин от различни асоциации и участници в миналото. Сега обаче за първи път се обединяват всички представители на пазара заедно с КФН.Целта е заинтересованите страни да работят координирано в тази насока, като обменят информация и контактуват с държавната власт чрез представителна фигура. Така ще могат да се отстранят проблеми, произтичащи от нормативните правила, да се предложат законодателни промени и да се ангажират институциите с по-активна роля за подобряване на капиталовия пазар. Това би помогнало за подобряване на икономическия климат и конкурентоспособността в България. В съвета влизат всички негови членове, а решенията се взимат с единодушие.Според подписалите меморандума членството е отворено и за други организации, както и за асоциирани членове в лицето на чуждестранни бизнес камари, като последните няма да имат право на глас в съвета и не могат да бъдат избирани в Координационната група. Тя ще е съставена от осем представители и ще произвежда анализи и прогнози за състоянието на капиталовия пазар. Органът ще подтиква към публични дискусии по актуални за борсата теми, ще разработи национална програма за повишаване на финансовата култура на потенциални клиенти на финансови услуги и ще изготвя предложения за законодателни промени. Участието в новата структура няма да ограничава организациите да предприемат и самостоятелни инициативи.В изявление на Карина Караиванова, председател на КФН, става ясно, че съветът ще има свое първо заседание още следващата седмица: "В КФН не само сме набелязали основните проблеми пред българския капиталов пазар, но ще предложим още на първото заседание на съвета следващата седмица практически решения. От наша страна като регулатор обещавам, че ще ангажираме експертния капацитет на комисията в пълен обем, за да предложим на съвета смислени решения за капиталовия пазар", посочва Караиванова.


description: ГЕРБ са дали два пъти по-малко пари и са сключили договори с "Канал 3", БНТ и "24 часа"

title: БСП инвестира най-много в политическа реклама

maintext:
© Цветелина Белутова
БСП инвестира близо два пъти повече от ГЕРБ в реклама на кандидата си Румен Радев. Според договорите, публикувани от медиите във връзка с тазгодишните избори, лявата партия е дала 364 хил. лв. без ДДС за предизборна реклама. Най-голяма част от него е насочен към бТВ. Медията е и най-големият предизборен бенефициент сред телевизиите. От началото на предизборната кампания бТВ е сключила договори за реклама на политически партии на обща стойност повече от 139 хил. лв. без ДДС. ГЕРБ пък са платили д...


description: Позитивната вълна на фондовата борса в София продължава, като основният индекс е на нов връх за годината от 526,22 пункта. Традиционно в края на...

title: Sofix се повиши с близо 2% при активна търговия

maintext: Позитивната вълна на фондовата борса в София продължава, като основният индекс е на нов връх за годината от 526,22 пункта. Традиционно в края на всеки месец активността се увеличава, тъй като много от пенсионните фондове сключват сделки в търсене на по-висока доходност пр ипреизчисляване на портфейлите си. ПИБ поскъпва с 3.7%, "Софарма" с 2.74%, а "Химимпорт" с 2.86%. "Корадо България" поскъпна с над 6%, след като компанията отчете ръст на печалбата и обяви, че е навлязла и на френския пазар на радиатори.Информацията е актуална към 13.00 часа